Braziłe

**Braziłe**, ofisalmente **Repùblega Federativa de Braziłe** (in Łéngua portogheze: *República Federativa do Brasil)*, el ze un paeze sovran de l'Amèrica del Sud che el ciapa drento ła metà orientałe del continente e racuanti grupi de ìzołe picenine inte el osèano Atlàntego. Ła so capitałe ła ze Brazìlia e ła so sità pì popołada ła ze São Paulo. el ze el terso paeze pì grando de Amèrica.
Co na superfise stimada de pì de 8&nbsp;500&nbsp;000 km², el ze el cuinto paeze pì grando del mondo in área totałe (ecuivalente al 47,69% del teritòrio sudamerican). Delimità dal osèano Atlàntego al est, el Braziłe el ga na lìnea costiera de 7491&nbsp;km. Al nord el lìmita col departamento ultramarin fransezo de ła Guyana Franseza, Suriname, Guyana e Venesueła; al nordovest co ła Cołonbia; al ovest col Perú e Bołìvia; al sudovest col Paraguay e Arzentina, e al sud col Uruguay. De sto modo el ga frontiera coo tuti i paezi de Amèrica del Sud, a parte l'Ècuador e el Ciłe. La major parte del paeze el l'è intrà i tròpeghi terestri, motivasion par ła cual łe stajon climàteghe no łe se sente fortemente inte na gran parte del so teritòrio. La selva amazònega ła cuerze 3&nbsp;600&nbsp;000&nbsp;km² del teritòrio. Gràsie a ła so vezetasion e al clima, el ze uno dei paezi co pì spece de animałi inte el mondo.

Ła rejon del Braziłe de uncó, fin chel momento abitada da popołasion indìzane, el ghea tegnesto el so primo contato coi eoropei inte el ano 1500d.C. traverso de na spedision portugheza liderada da Pedro Álvares Cabral. Dopo del Tratà de Tordesille, el territòrio brasilegno el ze sta el segmento del continente american che corispondea al regno de Portogało, dal cuałe el ghea otegnesto ła so independensa el 7 de setenbre del 1822. Cusita el paeze el jera pasà de èsar parte sentrałe del regno de Portogało a un inpero par finalmente convertirse inte na repùblega. Ła so prima capitałe ła ze sta Salvador de Bahia, Che ła ze sta sustituia da Rio de Janeiro finmente che se ga costruio na nova capitałe, Brasilia. Ła so costitusion de uncó, formulada inte el 1988, ła definise el Braziłe cofà na repùblega federativa presidensiałista. La federasion ła ze stá formada da ła union del Distreto Federałe, i 26 stati e i 5570 munisipi.

Siben che i so pì de 203&nbsp;milloni de abitanti i fa del Braziłe el sétimo paeze pì popołai del mondo, el prezenta un baso ìndaze de densità de popołasion. Sta situasion ła se zènara parché ła major parte de ła popołasion ła se consentra drio el litorałe, mentre che el interior del territòrio oncora el ze marcà da enormi vodi demogràfeghi.

Ła léngua ufisałe e ła pì parlada ła ze el portoghezo, motivasion par ła cual el Braziłe el ze el major paeze lusòfono del mondo. Ła rełijon co pì seguidori el ze el catołicismo, esendo el paeze co pì catòłeghi nomenałi del mondo. La società braziłegna ła ze considerada na società multiètnega par èsar formada da desendenti de eoropei, indìzani, africani e aziàteghi.

La economia brasilegna ła ze ła major de l'Amèrica del Sud, Iberoamèrica e del emisfero sud, ła undèzema pì granda del mondo]] par PIL nomenałe e ła otava pì granda par parità del poder acuizitivo (PPC). Ła considerà na economia de rèdito mèdio alto da ła Banca Mondiałe e un paeze resentemente industriałizà, che el ga ła pì granda proporsion de richesa globałe de Amèrica Latina gavesta dal abondante petròlio e difarenti minerałi catai fasilmente inte el paeze. Sensa dùbio, ła so abondante richesa ła ze tanto consentrada, convertendo al paeze in uno dei pì dezuguałi del mondo, el 10% pì rico de ła so popołasion ła ghea ciapà el 54% del rèdito nasionałe inte el 2018. Cofà potensa rejonałe ła ze mèdia, ła nasion ła ga reconosimento e influensa internasionałe, esendo anca clasifegada cofà potensa globałe emerzente e cofà potensiałe superpotensa par dire de vari anałisti.

El paeze el menbro fondador de ła Organizasion de łe Nasion Unie (ONU), G20, Comunità dei Paezi de Łéngua Portortogheza (CPLP), Union Latina, Organizasion dei Stati Americani (OEA), Organizasion dei Stati iberoamericani (OEI), Marcà Comun del Sud (Mercosur) e de ła Union de Nasion Sudamericane (Unasur), par de pì de èsar uno dei paezi BRICS.

## Toponimia

Le orixini del nome Brazil non łe xe del tuto ciare: un'ipotezi l'è che eso derivi da *Pau brasil*, el nome popołare in portogheze de ła *Caesalpinia echinata*, un albaro de ła famèja de łe Fabaceae nativo de ła foresta vèrzene (*Mata Atlântica*) che ricopriva completamente łe rejiuni litoranee del Braxil. El nome *pau brasil* sinjifega leteralmente «lenjo brasil». La paroła *brasil* poarìa derivar dal color roso brace (*brasa* in portogheze) de ła rexina del lenjo de sto albaro.

Un'altra ipotesi l'è queła che deriva dal tempo sucesivo ała cołonizasion portogheze, cuando serti navigaduri i parlava de un'ìzoła imaxinaria al largo de łe coste del'Irlanda, ciamà Hy-Brasil e che sarìa stà intel mezo dal'Atlàntego; alcuni scrituri del XX secoło, tra cui Gustavo Barroso, i ga difendà la teoria che el nome del teritorio dipendese pi da questo che dall'albaro.

## Zeografia połitega
Dal punto de vista połitego el xe na republica presidensiałe federal.
### Division 'ministrative
I stati che i forma el Braxil i xe 26, co el Distreo Federal do se cata ła cavedal.

### Cavedal e altre sità
Ła só cavedal xe Brasilia.

## Gałeria de someje

Pico_da_Neblina_(FAB).jpg|Pico da Neblina
Rio Tocantins e embarcações.JPG|fiume Tocantinis
Vista_da_cidade_de_Guarulhos_(SP).JPG|panorama de Guarułios
At_Paraty_2019_19.jpg|sito istorego de Parati, patrimonio ONUESC


## Notasion

## Altri projeti

## Łinganbi foresti
*  Scheda dell'Australia dal sito Viaggiare Sicuri  - Sito curà dal Ministero dei Esteri e da l'ACI